**Adatkezelési szabályzat a térfigyelő kamera rendszer működtetésével összefüggésben**

1. **A Szabályzat célja:**

A szabályzat célja, hogy részletesen meghatározza a térfigyelő kamera rendszer működtetésével kapcsolatos adatkezelési szabályokat, különösen:

– az adatrögzítésre vonatkozó szabályokat,

– a rögzített adatok felhasználásának előírásait,

– az adattovábbítási, és betekintési jogok rendjét,

– az adattörlési kötelezettséget.

1. **A Szabályzat hatálya:**

A szabályzat személyi hatálya kiterjed a Kaposvári Klebelsberg Középiskolai Kollégium vezetőjére, nevelő-oktató feladatot ellátó munkatársaira, tanulóira, - továbbá a tanulók szülőire, gondviselőire, törvényes képviselőire, abban az időtartamban, amikor az oktatási intézmény területén tartózkodnak, - valamint a kisegítő személyzetre, és az intézményt bérbe vevő természetes személyekre.

1. **Az adatkezelés jogalapja:**

– Az információs önrendelkezési jogról és az információszabadságról szóló 2011. évi CXII. törvény, (továbbiakban: Infotv.)

– 2005. évi CXXXIII. törvény a személy- és vagyonvédelmi, valamint a magánnyomozói tevékenység szabályairól (továbbiakban: Szvtv.)

– 2012. évi I. törvény a munka törvénykönyvéről (továbbiakban Mt.)

– az Európai Parlament és a Tanács 2016/679 számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló rendelete (általános adatvédelmi rendelet, továbbiakban: GDPR)

– A Nemzeti Adatvédelmi és Információszabadság Hatóság tájékoztatója a munkahelyi adatkezelések alapvető követelményeiről

– A Nemzeti Adatvédelmi és Információszabadság Hatóság ajánlása a munkahelyen alkalmazott elektronikus megfigyelőrendszer alapvető követelményeiről.

1. **Az adatkezelő neve és elérhetősége:**

Oktatási intézmény neve, intézmény vezetőjének neve és elérhetősége.

1. **Adatvédelmi tisztviselő neve és elérhetősége:**

Horváthné dr. Baksa Mercédesz

7400 Kaposvár Szántó utca 5.

e-mail címe: mercedesz.baksa.horvathne@kk.gov.hu

Telefon: +36 82 795 243

1. **Értelmező rendelkezések:**
2. Térfigyelő kamera rendszer: A térfigyelő kamera rendszer: azok az eszközök és megoldások, melyek kamerák kihelyezésével és üzemeltetésével lehetővé teszik a terület távolból történő megfigyelését, a kamerákkal képfelvételek készítését, a felvételek tárolását, valamint az adatok továbbítását.
3. Porta szolgálat: A Klebelsberg Kollégium belső szervezeti egységeként létrehozott egység, a Kollégium vezetője és megbízottja. A porta szolgálat az a szolgálati forma, amely során az erre a feladatra kijelölt munkavállaló (portás) az őrhelyén (felállítási helyen és mozgási körzetben) állandó vagy ideiglenes jelleggel meghatározott területet, létesítményt vagy értéket őriz, véd, illetve közbiztonsági szempontból ellenőriz. A portás az elektronikus megfigyelőrendszer működése útján kép-, hang-, valamint kép- és hangfelvételt a kötelezettségeit meghatározó szerződés keretei között, a szerződésből fakadó kötelezettségei teljesítése céljából, az információs önrendelkezési jogról és az információszabadságról szóló törvény szerinti adatvédelmi jogok érvényesítése mellett, illetve e törvényben meghatározott korlátozó rendelkezések betartásával készíthet, illetve kezelhet. E tevékenysége során vagyonőrzési feladatokat ellátó személy adatkezelőnek minősül.
4. Terület: A Klebelsberg Középiskolai Kollégium illetékességi területén lévő olyan terület, mely az ingatlan nyilvántartásban a Kollégium neve által használt földrészletként (vagy azon belüli területként) beazonosítható.
5. Személyes adat: bármely meghatározott (azonosított vagy azonosítható) természetes személlyel (továbbiakban:   érintett)   kapcsolatba   hozható   adat,   az   adatból   levonható,   az   érintettre   vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyre- állítható. A személy különösen akkor tekinthető azonosíthatónak, ha őt – közvetlenül vagy közvetve – név, azonosító jel, illetőleg egy vagy több, fizikai, fiziológiai, mentális, gazdasági, kulturális vagy szociális azonosságára jellemző tényező alapján azonosítani lehet.
6. Adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adat kezelésének célját meghatározza, az adatkezelésre (bele- értve a felhasznált eszközt) vonatkozó döntéseket meghozza és végrehajtja, vagy az Adatfeldolgozóval végrehajtatja.
7. Adatkezelés: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.
8. Adattovábbítás: az adat meghatározott harmadik személy számára történő hozzáférhetővé tétele. A Klebelsberg Középiskolai Kollégium részéről nem történik adattovábbítás harmadik személy részére.
9. Adatmegsemmisítés: az adatot tartalmazó adathordozó teljes fizikai megsemmisítése.
10. Adattörlés: az adat felismerhetetlenné tétele oly módon, hogy a helyreállítása többé nem lehetséges.
11. Adatfeldolgozó: az a természetes vagy jogi személy, illetve jogi személyiséggel nem rendelkező szervezet, aki vagy amely szerződés alapján – beleértve a jogszabály rendelkezése alapján kötött szerződést is – adatok feldolgozását végzi.
12. **A területi térfigyelő kamera rendszer**
	1. A rendszer felépítése:

A területi térfigyelő kamera rendszer az alábbi részekből áll:

– a területre kihelyezett kamerákból,

– a központi megfigyelő, illetve rögzítő helyiségből a szükséges eszközökkel és műszaki megoldásokkal.

* 1. A területre kihelyezett kamerák
* A területre kamerát kihelyezni és üzemeltetni csak a jelen szabályzatban foglaltak szerint, a kamera elhelyezési döntésének megfelelően lehet. A kamerákat tehát a szabályzat által meghatározott helyre lehet kihelyezni úgy, hogy a szabályzatban szereplő terület megfigyelésére legyen alkalmas.
* A kamerák pontos kihelyezési helyéről az ellenőri szolgálat a megfigyelni szánt terület jól láthatósága figyelembe vételével dönt. Indokolt esetben javaslatot tehet adott terület pontos megfigyelése érdekében több kamera elhelyezésére a Szervezet vezetője számára.
* A kamerákat jól látható helyre kell kihelyezni. A kihelyezett kamerák üzemeltetésének tényéről minden megfigyelt helyen tájékoztatót kell kihelyezni.

A térfigyelő rendszerben a megfigyelés céljának megfelelő műszaki tanúsítvánnyal rendelkező kamerákat alkalmazni.

7.3. Tájékoztatás

A személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény 28. § (2) bekezdés c) pontja által előírtaknak megfelelően, az épületben megjelenni kívánó harmadik személyek részére a Klebelsberg Középiskolai Kollégium figyelemfelhívó jelzést helyez el annak tényéről, hogy az adott területen elektronikus térfigyelő rendszer működik. A munkavállalók tájékoztatása jelen szabályzatban rögzítettek szerint történik.

7.4. A központi helyiség

A területi térfigyelő kamera rendszer központi megfigyelő és rögzítő, illetve adatkezelő helyisége a címén található épületének erre a célra biztosított helyiségében található.

A kihelyezett kamerák által közvetített képek:

– folyamatos figyelemmel kísérésének lehetőségét monitor biztosítja,

– a képek rögzítése egy központi tároló egységre (szerverre) történik.

7.5. A felvételek megtekintése

A Szervezet által alkalmazott térfigyelő rendszer közvetlen megfigyelésre (élőkép) használható, közvetlen megfigyelésre kizárólag a jelen szabályzat szerinti munkakörben foglalkoztatott munkatársaknak, és kizárólag a munkakörük ellátásához szükséges mértékben van joga. A képfelvételek megtekintésére és esetleges visszanézésére szolgáló monitort úgy kell elhelyezni, hogy a képfelvételek sugárzása alatt azokat a jogosultsági körön kívüli személyek ne láthassák.

1. **A rendszer üzemeltetési rendje**
	1. A rendszer üzemeltetésének célja: A munkavállalók megfigyelése az Mt. 9. § és 11. § előírásai szerint valósulhat meg. Az üzemeltetetés során be kell tartani az Infotv. 4. § előírásait.

A területi térfigyelő kamera rendszer üzemeltetésének elsődleges célját az Szvtv. határozza meg. Az Szvtv. négy esetben teszi lehetővé az elektronikus megfigyelőrendszer alkalmazását:

a) az emberi élet, testi épség, személyi szabadság védelme,

b) a veszélyes anyagok őrzése,

c) az üzleti, fizetési, bank- és értékpapírtitok védelme,

d) vagyonvédelem.

8.2. A rendszer tulajdonosa és üzemeltetője

A területi térfigyelő kamera rendszer a Kaposvári Tankerület Központ tulajdona. A rendszer használatára, kezelésére, üzemeltetésére a Klebelsberg Középiskolai Kollégium által meghatározott egység és személyzet jogosult.

* 1. A Térfigyelő kamerarendszer üzemeltetése

A térfigyelő kamerarendszer által közvetített képek:

* folyamatosan megfigyelésre kerülnek

o rendszeresen megfigyelésre kerülnek.\*

A megfigyelés időtartama: ………………………… napokon ……….. órától – ……….. óráig tart.

X esetenként megfigyelésre kerülnek

* megfigyelésre nem kerülnek\*

A térfigyelő kamerarendszer által közvetített képek megfigyelésének célja, hogy az ellenőri szolgálat áttekintést kapjon a megfigyelt területek állapotáról, helyzetéről, és indokolt esetben azonnali intézkedést tegyen, illetve kezdeményezzen.

A térfigyelő kamerarendszer képeinek rögzítése:

X folyamatosan – a nap 24 órájában – történik,

* rendszeresen történik.\*

A rögzítés időtartama: ………………………… napokon ……….. órától – ……….. óráig.

A képek rögzítésének célja, hogy szükséges esetben bizonyítási eszközként felhasználhatók legyenek az egyes eljárásokban.

* 1. A rögzített felvételek visszanézése

A térfigyelő kamerarendszer rögzített képinek visszanézése:

* rendszeresen
* lehetőség szerint
* a képfelvétel rögzítését követő napon megtörténik,

X a visszanézésre okot adó esemény bekövetkezésekor történik meg.\*

A visszanézett felvételeken el kell különíteni:

– a rendkívüli eseményt tartalmazó, (azaz a felvételek adatkezelésére indokot, eljárás megindítására illetve kezdeményezésére okot adó) felvételrészeket,

– a rendkívüli eseményt nem tartalmazó felvételektől.

* 1. A területi térfigyelő kamera rendszerrel kapcsolatos adatkezelés
		1. A kamerarendszer által rögzített felvételek, mint személyes adatok

A területi térfigyelő kamera rendszerben rögzített felvételek személyes adatnak minősülnek, ezért érvényesíteni kell az információs törvényben szóló törvényben meghatározott, valamint jelen szabályzatban meghatározott adatkezelési szabályokat.

1. **Az adatkezelés alapelvei:**

Az adatkezeléssel összefüggésben az adatkezelést végző szerv adatvédelmi tisztviselőjén keresztül bármikor:

* **tájékoztatást kérhet az adatkezelésre vonatkozóan és hozzáférést kérhet a rá vonatkozóan kezelt adatokhoz,**
* **pontatlan adatok esetén helyesbítést vagy a hiányos adatok kiegészítését kérheti,**
* **a hozzájárulása alapján kezelt adatok törlését kérheti,**
* **adatai kezelése ellen tiltakozhat,**
* **kérheti az adatkezelés korlátozását.**

Tájékoztatás kérése alapján – amennyiben az nem esik törvényben meghatározott érdekből korlátozás alá:

 – megismerheti, hogy személyes adatainak kezelése folyamatban van-e az adatkezelő szervnél, és jogosult arra, hogy a rá vonatkozóan kezelt adatok kapcsán tájékoztatást kapjon arról, hogy:

* milyen célból kezeli,
* mi jogosítja fel az adatok kezelésére (jogalapjáról),
* mikortól és meddig kezeli az adataikat (időtartamáról),
* milyen adatokat kezel, és azok másolatát az érintett rendelkezésére bocsátja,
* a személyes adatok címzettjeiről, illetve a címzettek kategóriáiról,
* harmadik országba vagy nemzetközi szervezet részére történő továbbításról,
* amennyiben azokat nem az érintettől gyűjtötte, akkor az adatok forrásáról,
* az automatizált döntéshozatal jellemzőiről, ha ilyet alkalmaz az adatkezelő,
* az adatkezeléssel kapcsolatos érintetti jogairól,
* jogorvoslati lehetőségeiről.

A tájékoztatás iránti és hozzáférésre irányuló kérelmekre az adatkezelő szerv legkésőbb 30 napon belül válaszol.

Az **adat helyesbítésének** (módosításának) kérése esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adat módosítását. Az adatkezelő szerv csak így tudja megítélni azt, hogy az új adat valós-e, és ha igen, akkor módosíthatja-e a régit. Amennyiben nem egyértelmű, hogy a kezelt adat helyes-e vagy pontos-e, akkor az adatkezelő szerv az adatot nem helyesbíti, csak megjelöli, azaz jelzi, hogy azt az érintett kifogásolta, de nem biztos, hogy helytelen. Az adatkezelő a kérés hitelességének megerősítését követően, indokolatlan késedelem nélkül helyesbíti a pontatlan személyes adatokat, illetve kiegészíti a kérelemmel érintett adatokat. A helyesbítésről vagy megjelölésről az adatkezelő szerv az érintettet értesíti.

Az **adat törlésének**, zárolásának kérése esetén az érintett kérheti adatainak törlését, ami azt jelenti, hogy az adatot kezelő szerv köteles arra, hogy az érintettre vonatkozó adatokat indokolatlan késedelem nélkül törölje, ha:

* a személyes adatokat jogellenesen kezelték
* a személyes adatokra már nincs szükség abból a célból, amiért kezelték,
* ha az érintett hozzájárulásán alapult az adatok kezelése és azt visszavonta, és más jogalap az adatok további kezelését nem teszi jogszerűvé,
* az adatkezelő szerv számára az adatok törlését előíró jogszabály ilyen kötelezettséget állapít meg, és annak még nem tett eleget. Olyan adatnak a törlését vagy zárolását azonban az adatkezelő szerv nem végezheti el, aminek a kezelésére közhatalom gyakorlása, jogi kötelezettsége teljesítése keretében van szükség, vagy jogi igények előterjesztéséhez, érvényesítéséhez, illetve védelméhez kezel. Ezt az adatot ugyanis kötelező használni, nyilvántartania. A törlésről vagy zárolásról az adatkezelő szerv az érintettet tájékoztatja.
* Kérheti az **adatkezelés korlátozását**, amelynek az adatkezelő akkor tesz eleget, ha az alábbiak valamelyike teljesül:
* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát,
* az adatkezelés jogellenes, és az érintett ellenzi az adatok törlését, és helyette kéri azok felhasználásának korlátozását,
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy is a rá vonatkozó adatkezelés ellen. Ha az adat korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. Az adatkezelő szerv az adatkezelés korlátozásának feloldásáról előzetesen tájékoztatja az érintettet.

Jogosult arra is, hogy a saját helyzetével kapcsolatos okokból bármikor tiltakozzon személyes adatainak az adatkezelő szervre ruházott közhatalmi jogosítvány gyakorlásának keretében végzett, feladata végrehajtásához szükséges adatok kezelése, valamint a jogos érdeken alapuló adatkezelés ellen. Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Kelt: Kaposvár, 2021. 09. 28.